**Vestfyns Gymnasium**

**Finansielle strategi**

1. **oktober 2020**

**Formålet med den finansielle strategi**

• Den finansielle strategi fastlægger de overordnede rammer for Vestfyns Gymnasiums finansielle risikostyring. Strategiens formål er blandt andet at sikre, at Vestfyns

Gymnasium ikke påtager sig unødvendige finansielle risici.

• Den finansielle strategi udstikker retningslinjer for Vestfyn Gymnasiums ageren i relation til låneoptag og -omlægning samt skaber rammerne for styring og overvågning af den finansielle risiko.

• Det overordnede formål er at tilvejebringe fundamentet for budgetsikkerhed, balance mellem fremtidige afdrag og den fleksible likviditet (likviditetsstyring) samt at bidrage til styring af de regnskabsmæssige resultater.

**Elementer i den finansielle strategi**

• Omdrejningspunktet i den finansielle strategi er forholdet mellem budgetsikkerhed, likviditetsstyring samt de regnskabsmæssige resultater.

• Styring af disponibel likviditet er væsentligt. Det skal sikres, at der til hver en tid er likvider nok til løbende at betale forfaldne renter samt afdrage på gælden og honorere øvrige kortsigtede forpligtigelser.

• Den finansielle strategi skal ligeledes sikre, at der opnås tilfredsstillende regnskabsmæssige resultater. Her er forholdet mellem den faste og variable rente essentiel. En højere fast rente (kontra en variabel rente) vil have en større negativ effekt på resultatet, men samtidig have en positiv effekt på budgetsikkerheden og den finansielle risiko generelt. Målet er, at have en tilpas jævn fordeling mellem variabel og fast rente.

• Som det fremgår ovenfor, er de tre elementer tæt forbundet. Det er derfor afgørende for den finansielle strategi, at der ikke udelukkende fokuseres på ét element, men at der til hver en tid er sammenhæng mellem budgetsikkerheden, likviditetsstyringen og de regnskabsmæssige resultater.

• Den finansielle strategi revurderes løbende af den daglige ledelse, og den daglige ledelse orienterer bestyrelsen om behov for ændringer som udgangspunkt hvert år. Strategien revurderes af den samlede bestyrelse ved hver genudpegning af bestyrelsen ca. hvert

4. år eller når det vurderes relevant.

**Pejlemærker for den kommende periode**

• **Vestfyns Gymnasium tilstræber en finansiel strategi, som er gennemsigtig og umiddelbart forståelig.**

- Dette medfører, at der skal anvendes en simpel finansieringsstruktur, og komplicerede finansielle produkter fravælges. Med komplicerede finansielle produkter menes f.eks. renteproduktioner, rente swap m.v. samt sampantsætning.

- Vestfyn Gymnasium kan, som led i den gennemsigtige finansieringsstruktur, anvende en del af den likvide beholdning til at nedbringe gælden og midlertidigt finansiere likviditetsudsving gennem anvendelse af en kassekredit. Der er for nuværende ikke et behov herfor.

• **Likviditet, og rammerne for hvordan denne skal styres**.

- Vestfyns Gymnasium skal løbende have adgang til likviditet i et vist niveau svarende til et absolut minimum på ca. 5 mio. kr., som afspejler de månedlige driftsomkostninger. Med dette likvide beredskab vil skolen kunne modstå, at f.eks. et af de høje kvartalsforskud bliver forsinket hen over et månedsskifte. Der anvendes ikke afdragsfrihed ligesom der ikke optages lån i fremmed valuta (EUR anses for værende lig DKK i denne henseende).

• **Løbende vurdering af finansieringsstrukturen**

- Dette indbefatter blandt andet en vurdering af hvorvidt finansieringsstrukturen stemmer overens med den finansielle strategi, en vurdering af strukturens understøttelse af det langsigtede finansielle behov samt analyse og beregninger af de nuværende samt alternative finansieringsløsninger. Heri indgår også en vurdering af, hvordan den valgte finansieringsstruktur påvirker de regnskabsmæssige nøgletal soliditetsgrad, likviditetsgrad og belåningsværdien i gymnasiets ejendomme.

- Med jævne mellemrum vurderes det, om det er hensigtsmæssigt at sende finansieringsaftalerne i udbud.

- Alle de valg der træffes med hensyn til finansieringsaftaler dokumenteres skriftligt.

**Nuværende finansiering**

Vestfyns Gymnasiums finansielle gæld består udelukkende af realkreditgæld. Skolen har hverken banklån eller kassekredit.

Realkreditgælden består af et F5 variabelt forrentet lån og et 0,5% fastforrentet kontantlån.

Den samlede realkreditgæld er lavere end den samlede likviditet. Budgetsikkerheden er derved opnået ved at rentesvingninger vil indvirke på både indestående likviditet samt gælden.

Med den nuværende finansiering, er der skabt det bedst mulige grundlag for at reducere renteomkostningerne og dermed bidrage positivt til de regnskabsmæssige resultater.

Fremlagt på bestyrelsesmødet 28. september 2020

(små sproglige ændringer v/OT, 30.09.20)